കേന്ദ്രവും കേരളവും ഭരിക്കുന്നത് പരസ്പരം സംരക്ഷിക്കുന്ന കൊള്ളക്കാര്:കെ .സുധാകരന് കണ്ണൂര്:പരസ്പരം സംരക്ഷിച്ചു പോകുന്നകൊള്ളക്കാരുടെ കൂട്ടുകെട്ടാണ് കേന്ദ്രവും കേരളവും ഭരിക്കുന്നതെന്ന് കെ.പി.സി.സി പ്രസിഡന്റ് കെ .സുധാകരന് എം. പി പറഞ്ഞു. കേന്ദ്രസംസ്ഥാന സര്ക്കാരുകളുടെ ജനദ്രോഹ നടപടിയില് പ്രതിഷേധിച്ച് കണ്ണൂര് നിയോജക മണ്ഡലം കോണ്ഗ്രസ് കമ്മിറ്റി കളക്ടറേറ്റ് പടിക്കല് നടത്തിയ ധര്ണ ഉദ്ഘാടനം ചെയ്യുകയായിരുന്നു അദ്ദേഹം. ലാവ്ലിന് കേസില് പിണറായി വിജയന് കുടുങ്ങുമെന്ന് ഉറപ്പാണ്. എന്നാല് കേസ് അനന്തമായി നീട്ടികൊണ്ടുപോകാന് കേന്ദ്രസര്ക്കാര് വല്ലാതെ ഇടപെടുകയാണ് ചെയ്യുന്നത്. ഇല്ലായിരുന്നുവെങ്കില് പിണറായി നേരത്തെ കുറ്റവാളിയാകുമായിരുന്നു സുധാകരന് പറഞ്ഞു.മുഖ്യമന്ത്രി ഓഫീസ് ഇടപെട്ട് കള്ളക്കടത്തും സ്വര്ണ്ണക്കള്ളക്കടത്തും നടന്നു. എല്ലാ അഴിമതിയുടെയും അന്വേഷണം പൂര്ണമായും നിലച്ചു.അതു പോലെ മുട്ടില് മരം മുറി കേസില് ആരോപണം ഉയര്ന്നപ്പോള് പ്രതികരിക്കാന് മുഖ്യമന്ത്രി തയ്യാറായിട്ടില്ല. ആരോപണങ്ങളെ ലഘുകരിച്ച് പ്രശ്നങ്ങളില് നിന്നും മാറി നില്ക്കുകയാണ് മുഖ്യമന്ത്രി ചെയ്യുന്നതെന്നും സുധാകരന് പറഞ്ഞു. ഡി.സി.സി ജനറല് സെക്രട്ടറി മുണ്ടേരി ഗംഗാധരന് അദ്ധ്യക്ഷത വഹിച്ചു. ഡി.സി.സി പ്രസിഡന്റ് അഡ്വ. മാര്ട്ടിന് ജോര്ജ്,മേയര് അഡ്വ.ടി. ഒ. മോഹനന്, ഡെപ്യൂട്ടി മേയര് കെ. ഷബീന ,റഷീദ് കവ്വായി എന്നിവര് സംബന്ധിച്ചു